b'\n_START_ARTICLE_\nSyri i kalt\xc3\xabr\n_START_PARAGRAPH_\nSyri i kalt\xc3\xabr (hrvatski: Plavo oko) je izvor vode i prirodni fenomen koji se nalazi u blizini Muzin\xc3\xab u Vlorskom okrugu u Albaniji._NEWLINE_Izvor je popularna turisti\xc4\x8dka atrakcija, bistra plava voda s mjehuri\xc4\x87ima koja izvire je zapanjuju\xc4\x87a. Bazen izvora dubok je preko pedeset metara. Ronioci su se spustili na pedeset metara, ali jo\xc5\xa1 uvijek nije poznata stvarna dubina._NEWLINE_Izvor je dio prirodnog rezervata \xc4\x8dije je povr\xc5\xa1ina 180 ha, a karakterizira ga hrastova \xc5\xa1uma i divlje smokve. U ljeto 2004. godine izvor je privremeno presu\xc5\xa1io._NEWLINE_Ovo je po\xc4\x8detni izvor vode rijeke Bistric\xc3\xab, koja je duga 25 km, a uljeva se u Jonsko more, ju\xc5\xbeno od Sarand\xc3\xab.  Izvor se nalazi na 152 metra nadmorske visine, ima prosje\xc4\x8dni istjek od 18400 l/s.'